text: Sådan sparer du på brændstoffet
  12 oktober 2010 kl. 13.48
  Her kommer 10 gode råd.
  1. Brems med motoren. Når man slipper speederen, lukkes der for brændstof-tilførslen.
  2. Kør i så højt gear som muligt. Du kan godt bruge de højeste gear også i byen.
  3. Accelerer kvikt. Træd speederen halvt ned og spring hver andet gear over.
  4. Vær forudseende. Læs trafikken. Hver gang du bremser og stopper, skal du bruge meget brændstof for at komme op i fart igen.
  5. Tjek dæktrykket. For lavt tryk koster brændstof. Hvis trykket er 20 pct. for lavt, bruger bilen 10 pct. mere brændstof.
  6. Aircondition koster. Brug det så lidt, som muligt. Anlægget kan øge forbruget med op til 15 pct.
  7. Tøm bagerummet. Al vægt koster brændstof.
  8. Afmonter tagbagebæreren efter brug. En tagboks kan øge forbruget med op til 15. pct.
  9. Brug instrumenterne. Mange biler har forbrugsindikatorer. Brug dem og se, hvornår du kører længst på literen.
  10. Sænk hastigheden. Hvis du kører 110 istedet for 130 km/t, kan du spare op til 15 pct.
  